Մեր ականջը կազմված է երեք մասից արտաքին, միջին, ներքին: Արտաքին մասը կազմված է ականջախեցուց և արտաքին լսողական անցուղուց: Անցուղու մեջ աճում են շատ մանր մազիկներ և կա հատուկ նյութ ականջածծումբ, որոնք պաշտպանում են ականջը փոշուց և մանրեներից: Չոփիկով ականջը մաքրելիս մեխանիկորեն ծծումբը հրում ենք ներս, այն կուտակվելով կարող է առաջացնել ականջի խցանում: Ուստի ականջը չոփիկով խորը մաքրել խորհուրդ չի տրվում: Ականջը ինքնամաքրվում է խոսելու և ծամելու ժամանակ: Պետք է մաքրել միայն երևացող հատվածները և ականջի հետևը: